***Αθήνα, 26 Φεβρουαρίου 2016***

**ΔΕΛΤΙΟ ΤΥΠΟΥ**

O πρώην Πρόεδρος της Βουλής **Δημήτρης Σιούφας** έκανε την ακόλουθη δήλωση:

«Παρακολουθώντας από κοντά την εξέλιξη του έργου ύδρευσης της Ανατολικής πλευράς του Νομού από τη Λίμνη Σμοκόβου, εκφράζω την ικανοποίησή μου, από την πρόσφατη υπογραφή για την κατασκευή των διυλιστηρίων, μετά τα Δίκτυα και τις Δεξαμενές, ποσού 12,1 εκατ. Ευρώ. Από το ξεκίνημα του έργου με την έγκριση 300.000 ευρώ από τους τότε Υπουργούς Προκόπη Παυλόπουλο και Αθανάσιο Νάκο τον Μάϊο του 2009, για την ολοκλήρωση της μελέτης γι’ αυτό το έργο, μέχρι και την πρόσφατη υπογραφή.

Όταν μέσα στην τόσο δύσκολη οικονομική και όχι μόνο συγκυρία, προχωρούν έργα όπως αυτό, δυναμώνουν την ελπίδα όλων μας, ότι θα ξεπεράσουμε τις μεγάλες δυσκολίες. Δράττομαι της ευκαιρίας να επαναλάβω τα συγχαρητήριά μου σε όλους όσους συνέδραμαν αυτό το έργο, από τους Νομάρχες Βασίλη Αναγνωστόπουλο και Φώτη Αλεξάκο, τους Δημάρχους Βασίλη Κατσάρα, Βασίλη Μόσχο, Μπάμπη Παπαμαργαρίτη, Μπάμπη Παπαδόπουλο και Αθανάσιο Σκάρλο, καθώς και τους Βασίλη Τσιάκο Αντιπεριφερειάρχη και Κώστα Αγοραστό, Περιφερειάρχη Θεσσαλίας.

Η αναβάθμιση της ποιότητας ζωής 55.000 συμπολιτών μας σε 42 τοπικά διαμερίσματα του Νομού, είναι σημαντική κατάκτηση».